kardosdrur/scandi-wiki huggingface dataset:
De Forældreløse

De forældreløse er en norsk stumfilm fra 1917. Filmen regnes som tabt.

Filmen handler om et søskendepar som er arvinger til et stort gods. Onde mennesker prøver at få del i denne arv, men søskende får meget hjælp, og afslører det onde som får sin straf.

Medvirkende 
Esben Lykke-Seest - Jens 
Lullu Hansteen - Beate Coldevin 
Oscar Gustafson - Robertson 
Hans Ingi Hedemark - Sam, bådmanden 
Arthur Barking - Store-Jens 
Botten Soot - Fru Klingenberg 
Karin Meyer - Den dansegale 
Turid Hetland
Hedvig Nielsen

Eksterne henvisninger 
 

Film i sort-hvid
Stumfilm fra Norge
Norske film fra 1917
Dramafilm fra Norge
Film med forældreløse børn
Historien om en gut

Historien om en gut er en norsk film fra 1919. Instruktørens søn Esben Lykke-Seest havde hovedrollen.

Handling
Esben blir mistænkt for at stjæle lærerens ur og af frygt for straf gemmer han sig i et skib og bliver hyrdedreng på en bondegård. Efter mange strabadser kommer han hjem igen til sine forældre, og får oprejsning på skolen.

Rolleliste
Esben Lykke-Seest - Esben 
Hans Ingi Hedemark - Bådsmanden
Emil Schibbye - Skipperen på 'Bella Rosa'

Eksterne henvisninger 
 

Norske film fra 1919
Film i sort-hvid
Stumfilm fra Norge
Dramafilm fra Norge
Kriminalfilm fra Norge
Bacopa caroliniana

 
Bacopa caroliniana er en flerårig, urteagtig plante, der vokser på lavt vand, men med toppen hævet fri af vandfladen. Den er meget brugt som akvarieplante i opvarmede ferskvandsakvarier.

Beskrivelse 
Bacopa caroliniana har en krybende til opstigende og med tiden fladedækkende vækst. Stænglerne er meget skøre, runde i tværsnit og hårløse modsat stillede blade. Bladene er hele og tykke, bredt lancetformede og svagt sukkulente med hel rand. Begge bladsider er lysegrønne, men ved kraftig belysning bliver oversiden rødtonet. 

Blomstringen sker i juni-august, hvor man kan finde blomsterne siddende i bladhjørnerne. De er 5-tallige og svagt uregelmæssige (kun ét symmetriplan) med lyseblå kronblade. 

Rodsystemet består af hvide, trævlede rødder. Stængler, der kommer i vedvarende kontakt med bundlaget, danner rødder fra bladhjørnerne. 

Højde x bredde og årlig tilvækst: 0,50 x 0,25 m (50 x 25 cm/år), heri ikke medregnet rodslående skud.

Hjemsted 
Arten er udbredt i det sydøstlige og sydlige USA, hvor den findes i lavvandede og delvist udtørrende moser (f.eks. the Everglades i Florida). Den er tilpasset livet i lavt ferskvand, men tåler både surt vand og brakvand. Desuden formår den at vokse på tørt land, når blot joren er vedvarende fugtig. 

arten vokser i sumpene i det sydlige Florida, hvor der opstår naturlige brande hvert 2. til 15. år, sådan at trævækst bliver hæmmet, sammen med bl.a. carolinsk azolla, Cladium jamaicense (en art af avneknippe), Eleocharis cellulosa (en art af sumpstrå), Ipomoea sagittata (en art af pragtsnerle), Nymphoides cristata (en art af søblad), præriehirse, Rhynchospora tracyi (en art af næbfrø) og skruevallisneria

Anvendelse 
Arten bruges meget som en fordringsløs akvarieplante i opvarmede ferskvandsakvarier, hvor man tilmed kan opleve, at den sætter blomster dels på skud, som hæver sig over vandet og dels på nedsænkede skud.

Duft 
Alle grønne dele af planten dufter af citron, når de bliver knust.

Note

Eksterne henvisninger 
 Enery Water Gardens: Bacopa caroliniana har et fint foto af planten i blomst.

Vejbred-familien
Changji

Changji (kinesisk: 昌吉; pinyin: Chāngjí; Wade-Giles: Ch'āng-chí; uighurisk: سانجى; uighur-latin: Sanji) er et præfektur i den autonome region Xinjiang (Sinkiang) i det vestlige Kina. Changji har et areal på 73.659 km², og en befolkning på 1.360.000 mennesker, med en tæthed på 18 indb./km².

Changji ligger i den nordlige del af det centrale Xinjiang. Indbyggerne har hovedsagelig Han- eller Hui-baggrund. De vigtigste turistattraktioner er den gamle bydel i Changji og Beiting, Bogdabjerget og helleristningerne i Shimenzi i Kangjia.

Administrative enheder 
Det autonome præfektur Changji har jurisdiktion over 2 byamter (市 shì), 4 amter (县 xiàn) og et autonomt amt (自治县 zìzhìxiàn).

I 2007 blev byamtet Miquan (米泉市), som da lå under Changjis jurisdiktion, slået sammen med distriktet Dongshan (东山区) i Ürümqi og dannede dermed distriktet Midong (米东区), som kom underunder Ürümqis jurisdiktion. Dette delte det tidligere sammenhængende Changji i en østlig og en vestlig del.

Etnisk sammensætning

Trafik 
Kinas rigsvej 312 løber gennem området. Den fører fra Shanghai og ender på grænsen til Kasakhstan, og passerer blandt andet Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.

Præfekturer i Xinjiang
Julie Christiansen

Julie Christiansen (født 8. juli 1987) er en dansk autodidakt skuespillerinde fra Vordingborg. Hun er mest kendt fra DR-serien Lykke.

Filmografi

Tv-serier

Referencer

Ekasterne kilder og henvisninger 
 
 Julie Christiansen  på panoramaagency.com

Skuespillere fra Danmark
Susannah York

Susannah York (født Susannah Yolande Fletcher; 9. januar 1939 i Chelsea, London, død 15. januar 2011) var en engelsk skuespiller, der blev kendt i løbet af 1960'erne, hvor hun medvirkede i mange film. For sin rolle i Jamen, man skyder da heste fra 1969, hvor hun spillede sammen med Jane Fonda, blev hun nomineret til en Golden Globe Award og en Oscar for bedste kvindelige birolle. Hun blev i 1972 kåret til bedste kvindelige skuespiller ved Cannes Film Festivals for sin medvirken i Images. 

York blev uddannet fra Royal Academy of Dramatic Art i London i 1958 og påbegyndte derefter en scenekarriere ved forskellige landsdelsteatre, blandt andet i pantominer. Hun fik sin debut på film i 1960 med Tunes of Glory. Allerede to år senere fik hun sit store gennembrud med Tom Jones. 

I 1970'erne påbegyndte hun en ny karriere som børnebogsforfatter, men medvirkede fortsat i adskillige spillefilm. I den offentlige debat var hun en markant modstander af atomvåben, bl.a. kæmpede hun for løsladelsen af israelske Mordechai Vanunu, der blev idømt 18 års fængsel for at have afsløret Israels atomvåbenprogram. 

Susannah York døde efter at have været ramt af knoglemarvskræft gennem længere tid. Hendes sidste større filmrolle var i Franklyn fra 2008.

Hun er søster til skuespilleren Michael York.

Eksterne henvisninger
 

Skuespillere fra England
Personer fra London
Oscar-nominerede skuespillere
Briter i 1900-tallet
Briter i 2000-tallet
Koromgang

Koromgang er en gang omkring koret i en kirke. Under Paris' belejring benyttede man koromgangen i Notre Dame som lazaret.

Kirkearkitektur
Dværgcitron

 
Dværgcitron (Poncirus trifoliata), også kaldet Bitterorange, er en løvfældende busk eller et lille træ med en stivgrenet, rund krone. Grenene er tornede, men hårdførheden, de duftende blomster og de gule frugter gør, at den bliver dyrket på beskyttede steder i haver og parker. Blomsterne har en kraftig og sød duft. Frugterne er meget sure og indeholder desuden en bittert smagende ponciridin, som gør dem uspiselige. Frugtskallen dufter kraftigt af citrusolie.

Beskrivelse 
Dværgcitron er en løvfældende busk eller et lille træ med en stivgrenet, rund krone. Barken er først glat og lysegrøn. Senere bliver den mørkegrøn, og gamle grene og stammer får efterhånden en bark, som er stribet i gråt og grønt. Grenene er fra begyndelsen og vedvarende kraftigt tornede. Knopperne er spredtstillede, runde til kegleformede og brune. 

Bladene har vingede stilke, og de er trekoblede med ét stort midterblad og to små sideblade. Alle småbladene er ovale med hel eller svagt tandet rand. Oversiden er læderagtig og blankt mørkegrøn, mens undersiden er lyst grågrøn. Blomstringen foregår i maj, hvor man finder blomsterne enkeltvis eller parvis i bladhjørnerne. Blomsterne er 5-tallige og regelmæssige med stilkede, hvide kronblade. Frugterne er runde og gule med en lodden skal. De indeholder op til 40, store frø og forholdsvist lidt frugtkød.

Rodsystemet består af et forholdsvist korte og overfladiske hovedrødder med et filtagtigt net af siderødder. 

Højde x bredde og årlig tilvækst: 4,00 x 4,00 m (20 x 20 cm/år).

Hjemsted 
Dværgcitron vokser naturligt i det meste af Kina, Japan og Korea, hvor den vokser i skove og krat i højder, hvor der er køligt. I Danmark har den uden skader overlevet minus 15°C og den vokser flere steder i private haver, parker og på kirkegårde, blandt andet på Assistens Kirkegård i København.

Anvendelse 

Frugten er meget bitter og har kun lidt frugtkød. Men citrus trifoliata anvendes ofte i citrusplantager som grundstamme for andre citrusarter. Desuden er den blevet krydset med en række andre citrusarter for at opnå citrustræer, der tåler hård frost, og samtidig leverer en spiselig frugt. Typiske krydsninger er citrumelo (Poncirus trifoliata x Citrus paradisi) med grapefrugttræet som den anden part og citrange (Poncirus trifoliata x Citrus sinensis) med appelsintræet.

Noter 

Dværgcitronslægten
Citrusfrugter
Travée

Travée [tra’ve] (fransk, af latin "trabes", bjælke) betyder i arkitekturen et fag, mellemrummet mellem to loftsbjælker eller mellem to bærende led, og særligt et hvælvingsfag i en middelalderlig storkirke. Der tales om den gotiske stils gennemgående travée, idet gotikkens hvælvingskonstruktioner tillod samme fagdeling i hovedskibet og begge sideskibene, medens den romanske stils kvadratiske hvælv havde krævet dobbelt så mange i sideskibene som i hovedskibet.

Kirkearkitektur
Lazaret

Lazaret er et midlertidigt hospital.  Et lazaret var ofte for sårede soldater (feltlazaret, felthospital) eller besætninge på skibe (epidemilazaret), ramt af pest.

Hospitaler
Krig
Produktions- og konstruktionsstyrken i Xinjiang

Produktions- og konstruktionsstyrken i Xinjiang, og kendt under under sin kinesiske forkortelse Bingtuan, er en unik økonomisk og halvmilitær organisation som arbejder i den autonome regionen Xinjiang i Folkerepublikken Kina.

Styrken, som blev grundlagt af Wang Zhen i 1954, hører under Folkets befrielseshær og bestod i starten af tropper som havde underkuet den Anden Østturkestanske Republik. Disse soldater organiseredes i statsejede landbrug som skulle befæste den kinesiske kontrol over området, hvilket lagde grunden for en øget hankinesisk indflytning i regionen.

Produktions- og konstruktionsstyrken udøver i praksis flere administrative funktioner i Xinjiang og driver flere markedsøkonomiske projekter. Størstedelen af styrkens ansatte er hankinesere og organisationen udpeges nogle gange som et organ som har til hensigt at kolonisere regionen med hankinesere.

Styrkens partiafdeling i Kinas kommunistiske parti har samme niveau i partihierarkiet som en provins. Xinjiangs partisekretær Zhang Chunxian er politiske kommissær i styrken.

Kilder 

 Becquelin, Nicolas. "Xinjiang in the Nineties." The China Journal, no. 44 (2000): 65-90.
 James A. Millward: Eurasian crossroads: a history of Xinjiang Columbia University Press 2007 isbn=0-231-13924-1
 McMillen, Donald H. "Xinjiang and the Production and Construction Corps: A Han Organisation in a Non-Han Region." The Australian Journal of Chinese Affairs, no. 6 (1981): 65-96.
 O'Neill, Mark, "The Conqueror of China’s Wild West" , Asia Sentinel, 13 April 2008.

Kinas militær
Kinas politik
Xinjiang
Etableret i 1954
Organisationer fra Kina
Henriette af England

Henriette af England – (en.: Henrietta Anne Stuart of England, fr.:Henriette Anne d’Angleterre – (født 16. juni 1644 i Exeter, død 30. juni 1670 i Saint-Cloud) var prinsesse af England og gennem sit ægteskab med fætteren, Filip 1., hertug af Orléans, hertuginde af Orléans. Hun var yngste barn af det engelske kongepar, Karl den 1. og Henriette Marie.

Biografi 

Pga. den engelske borgerkrig voksede Henrietta op hos sin mor i eksil i Frankrig. Da hun var fire år, blev hendes far henrettet i London. I familien blev hun kaldt Minette, og til sin ældste bror, Karl, udviklede hun et nært og loyalt forhold.
Som yngste datter af en afdød konge uden kongerige var hendes værdi på ægteskabsmarkedet ikke stor. Med genindførslen af monarkiet i England og broderens kroning i 1660 blev Henriette imidlertid pludselig et godt parti. Hun blev således i 1661 gift med sin fætter Filip 1. af Orléans, der var søn af hendes morbror Ludvig 13. af Frankrig og Ludvig den 14.'s eneste bror.

Filip af Orleans, der ved hoffet var kendt som Monsieur, førte et åbent homoseksuelt liv. Han udførte dog sine ægteskabelige pligter, og Henriette fødte seks børn, hvoraf to døtre nåede voksenalder.

Efterkommere 
 Marie Louise d'Orléans (1662–1689), gift med Karl 2. af Spanien
 Philippe Charles d'Orléans (1664–1666), hertug af Valois
 datter (1665)
 Anne Marie d'Orléans (1669–1728), gift i 1679 med Viktor Amadeus 2. af Sardinien-Piemont

Kongelige fra England
Personer fra Exeter
Forlig (politik)

Et forlig er i politisk forstand en aftale, der er indgået af to eller flere partier i en folkevalgt forsamling. Det er en uformel institution i lovgivningsprocessen. 

Et eksempel på et nyere større forlig i Folketinget er Velfærdsforliget fra 2006. Forsvars- og mediepolitik er et eksempel på områder, hvorpå der løbende indgås forlig; eksempelvis Forsvarsforliget 2005-2009. Det er kutyme, at partierne holder hinanden op på forliget indtil det eventuelt opsiges forud for et folketingsvalg.

I kommunalpolitik indgås der forlig om de årlige budgetter samt typisk om større anlægsprojekter.

Referencer

Politik
Richard Simon

Richard Simon (født 13. maj 1638, død 11. april 1712) var en fransk romerskkatolsk teolog og oratorianer.

Han blev født i Dieppe og indlagde sig navnlig inden for isagogikken store fortjenester. Han er den første, som for alvor har forsøgt at betragte Bibelen, det gamle såvel som det ny testamente, fra et litterært kritisk standpunkt, altså som en litteratursamling.

Det var dog ikke den specifikke indledning, nemlig indledningen til de enkelte skrifter, men den almindelige indledning til kanon, hvormed Simon beskæftigede sig, og hans undersøgelser vedrørte atter nærmere tekstens, oversættelsernes og fortolkningens historie.

Hans hovedværker, der af samtiden blev modtaget med mistro eller direkte undertrykkelse, er Histoire critique du Vieux Testament (1678). Histoire critique du Texte du Noveau Testament (1689), Histoire critique des versions du N. Test. (1690) og Histoire critique des principaux commentateurs du N. Test. (1693).

1702 udgav Simon en ny oversættelse af det ny testamente på fransk med anmærkninger.

Litteratur 
 "Richard Simon" in Je m'appelle Byblos, Jean-Pierre Thiollet, H & D, 2005, 244-247. 

Teologer fra Frankrig
Faglitterære forfattere fra Frankrig
Personer i 1600-tallet
Personer i 1700-tallet
Forlig (jura)

Forlig er en mindelig overenskomst om løsningen af en tvist. Hvis et sådant forlig er indgået rent privat, har det kun virkning som en almindelig kontrakt; hvis det derimod enten er indgået eller godkendt for en domstol, har det efter dansk ret eksekutionskraft på lignende måde som en dom.

Tidligere var private tvunget til at forhandle sagen for en forligskommission forinden sagen kunne indbringes for domstolene. Forligskommissionerne blev afskaffet i 1953. I dag tilbyder domstolene frivillig forligsmægling.

Kilder 

 

Jura
Retsvidenskab
Juridiske begreber
Erhvervsliv
Arbejdsmarkedet
Norrbottenspids

Norbottenspids (FCI #276) er en lille spidshunderace som stammer fra det nordlige Sverige, specielt i grænseegnene mod Finland. Den er også kendt som nordisk spids.

Se også 
 Nordiske hunderacer
 Svenske hunderacer

Eksterne henvisninger
 Norsk Spesialklubb for Finsk Spets og Norrbottenspets

Hunderacer fra Sverige
Enfidha

Enfidha er en by i Tunesien og ligger ca. 45 km nord for Sousse ved jernbanen Tunis-Sousse.

Tæt ved byen ligger lufthavnen Enfidha (NBE) også kaldet Enfidha – Zine El Abidine Ben Ali International Airport.

Lufthavnen er Tunesiens sidste nye, internationale lufthavn og har skiftet navn til Enfidha-Hammamet International Airport. Lufthavnen afløser den ældre Monastir Airport (MIR).

Ekstern henvisning 
  Zine El Abidine Ben Ali International Airport

Byer i Tunesien
I. Starup & Søn

I. Starup & Søn var et dansk orgelbyggeri, Fælledvej 16 på Nørrebro i København. Firmaet blev grundlagt i 1858 af den norskfødte orgelbygger Knud Olsen (1825-1898). I 1898 overtog hans svigersøn, Carl Imanuel Starup (1862-1944) virksomheden, der fra 1932 videreførtes af dennes søn, Axel Starup. I 1976 overtog Albert Lang firmaet, der 1982 overgik i medarbejdereje. Nedlagt 1986.

Kilder 
 

Tidligere virksomheder i København
Danske virksomheder etableret i 1858
Ophørt i 1986
Musikinstrumentproducenter i Danmark
Orgelbyggere
Tidligere fremstillingsvirksomheder i Danmark
Darren Bent

Darren Ashley Bent (født den 6. februar 1984 i Tooting, England) er en engelsk fodboldspiller, der spiller for Burton Albion, udlejet fra Derby.

Darren Bent startede sin professionelle karriere hos Ipswich Town F.C. i 2001. Han opnåede 122 kampe for Ipswich, hvor han scorede 47 mål, før han skiftede til Charlton Athletic. Han opnåede i Charlton status som topscorer i to sæsoner i træk, og skiftede herefter til Tottenham Hotspur for et for Tottenham rekordstort transfer beløb på 16,5 millioner pund. Efter to sæsoner i Tottenham blev han solgt til Sunderland, hvor han var tilknyttet frem til januar 2011. Her blev han solgt videre til Aston Villa for 160 millioner kroner.

Han har spillet på Englands ungdomslandshold (U-15, U-16, U-17 og U-19). Før han nåede U-21 landsholdet opnåede han 14 kampe og 9 mål for landsholdene. Han blev første gang udtaget til A-landsholdet i en kamp mod Danmark den 17. august 2005, men kom ikke på banen. Han debuterede senere på A-landsholdet i en kamp mod Uruguay i 2006.

Eksterne links

Noter 

Fodboldspillere fra England
Fodboldspillere fra Ipswich Town F.C.
Fodboldspillere fra Charlton Athletic F.C.
Fodboldspillere fra Tottenham Hotspur F.C.
Fodboldspillere fra Sunderland A.F.C.
Fodboldspillere fra Aston Villa F.C.
Fodboldspillere fra Fulham F.C.
Brændholt Bjerg

Brændholt Bjerg  er en 115 meter høj bakke og udsigtspunkt 2 kilometer vest for Tommerup Stationsby i Assens Kommune. Brændholt Bjerg er en original rest af et overdrevslandskab, som førhen var ganske udbredt på Fyn med et varieret plante- og insektliv og udsigt over Brænde Ådal mod nord.

I alt 8,6 hektar blev fredet i 1968 for at beskytte den mod grusgravning, og der er offentlig adgang til fredningen. Der er en en primitiv teltplads med bålplads ved området, der er indhegnet og har kreaturer på græs i sommerhalvåret.

Eksterne kilder og henvisninger
 Om fredningen på Danmarks Naturfredningsforenings webside.
 Fredningskendelse 1967
 Folder fra Naturstyrelsen.

Fredede arealer i Danmark
Lokaliteter i Assens Kommune
Abraham Lehn (handelsmand)

Abraham Lehn (født 20. august 1643 i København, død 2. september 1709 sammesteds) var en dansk handelsmand.

Han var søn af vinhandler og rådmand i København Johan Lehn og Sara von Dickelen og gik i vinhandlerlære hos faderen, da hans studeringer var blevet afbrudt ved Københavns belejring (1658-1660). Efter at have udlært drog han til Holland og Tyskland og vendte hjem 1672. Først deltog han i faderens handel, men nedsatte sig snart som selvstændig vinhandler og købmand og drev flere år det ansete vinhus «Dyrkjøb». Han blev imidlertid snart en af stadens store handlende og en af dens største skibsredere, der endog sejlede på Indien. 1687 blev han forstander og 1690 kirkeældste for Sankt Petri Kirke, 1688 en af Stadens 32 mænd, og han var direktør for Ostindisk Kompagni; 1700 var han medlem af kommissionerne i Rådstuen. 1703 byggede han en fornem gård i Strandgade på Christianshavn, hvor nu Dansk Forfatterforening har til huse. Han døde 2. september 1709 og er begravet i Sankt Petri Kirke.

Han blev gift 1. gang 1673 med Karen Hesselberg (død samme år), 2. gang 1675 med Margrethe Søbøtker (død 1677) og 3. gang 1697 med Cathrine Elisabeth Kreyer (død 1. februar 1710), datter af den rige Lorenz Kreyer. Af hans i arkivet på Orebygård bevarede selvbiografi fra 1643-73 fremlyser foruden varm gudsfrygt stor sønlig pietet og inderlig kærlighed til hustruen, over hvis tidlige død han sørger dybt.

Kilder 
 O. Nielsen, "Abraham Lehn", i: C.F. Bricka (red.), Dansk Biografisk Lexikon, København: Gyldendal 1887-1905.
 Historisk Tidsskrift, II.
 Personalhistorisk Tidsskrift, 2. række, III og IV.

Eksterne henvisninger 
 

Abraham 1
Skibsredere fra Danmark
Danskere i 1600-tallet
Danskere i 1700-tallet
Personer fra København
Selvbiografer fra Danmark
Grosserere fra Danmark
Personer i Dansk Biografisk Leksikon
Stadens 32 mænd
Dansksprogede forfattere fra Danmark
Grønlands Landsret

Grønlands Landsret — () er en domstol beliggende i Nuuk, Grønlands hovedstad. Domstolen blev oprettet ved lov nr. 271 af 14. juni 1951 om rettens pleje i Grønland som trådte i kraft d. 1. december 1951.
Domstolen består af en landsdommer. I sager der har været behandlet ved Retten i Grønland som første instans skal der deltage tre dommere. I disse sager tiltrædes landsdommeren ved Grønlands Landsret af to landsdommere fra Østre eller Vestre Landsret. 
Siden 1. januar 2010 har udelukkende funktion af appelinstans for de, dengang 18 og siden 2013, 4 kredsretter og Retten i Grønland (). Landsrettens afgørelser kan med procesbevillingsnævnets tilladelse indbringes for Højesteret. 

Indtil den nye retsplejelov for Grønland trådte i kraft i 2010 behandlede Grønlands Landsret en række sager i 1. instans. Sager der var afgjort af Grønlands Landsret som første instans kunne frit indbringes for Østre Landsret som anden instans. Ved reformen blev disse sager overført til den nyoprettede Retten i Grønland som Grønlands Landsret blev appeldomstol for.

Referencer 

Retsvæsen
Landsret
Bygninger, konstruktioner og anlæg i Nuuk
Almindelig guldnælde

 
Almindelig guldnælde (Lamium galeobdolon) eller blot guldnælde er en krybende 15-100 cm lang, blomstrende plante, der er vildtvoksende i løvskovene i det østlige Danmark. Den bliver ofte brugt som bunddækkende staude under skyggende træer og buske. Planten har en ubehagelig "duft" (artstilføjelsen galeobdolon betyder "væsellugt").

Guldnælden ligner meget døvnælde, men har i en periode været henført til sin egen slægt, Lamiastrum. I dag er den tilbageført til Lamium.

Beskrivelse 
Guldnælde er en flerårig, urteagtig plante med en krybende til opstigende vækst. Ældre planter bliver fladedækkende. Stænglerne er behårede og firkantede i tværsnit. Bladene sidder modsat, og de er æg- til hjerteformede med rundtakket rand. I de fleste tilfælde har oversiden hvide eller metalfarvede aftegninger i den græsgrønne grundfarve, mens undersiden er mere eller mindre klart violet.

Blomstringen finder sted i maj-juni, hvor man finder blomsterne siddende så mange sammen i bladhjørnerne (2-10), at de næsten virker kransstillede. De er 5-tallige og uregelmæssige (kun én symmetriakse) med gule kronblade. Frugterne er firedelte spaltefrugter.

Rodsystemet består af underjordiske stængler, der bærer trævlede rødder ligesom de rodslående, overjordiske stængler.

Højde x bredde og årlig tilvækst: 0,50 x 1,00 m (50 x 100 cm/år), heri ikke medregnet planter fra rodslående skud.

Hjemsted 

Arten er udbredt i Mellemøsten, Kaukasus og det meste af Europa, herunder også det østlige Danmark. Den er knyttet til løvskove med halvskygge og humus- og kalkrig jord.

I Nim Skov ved Horsens vokser planten på nordvendte, meget nærings- og kalkrige skråninger sammen med bl.a. alm. lungeurt, blå anemone, fladkravet kodriver, fruebær, hvid hestehov, rederod, skovvikke, storblomstret kodriver og vårfladbælg

Anvendelse 
Arten bruges som bunddækkeplante under skyggende træer og buske.

Underarter 
Arten findes i Danmark med to underarter
 L. galeobdolon subsp. galeobdolon med enten ensfarvet bladoverside eller med hvidlige pletter. Denne underart er almindelig i det sydøstlige Jylland, Fyn, Sjælland og Bornholm på muldrig bund i løvskove.
 L. galeobdolon subsp. argentatum (haveguldnælde) med sammenhængende hvide tegninger på bladenes overside. Haveguldnælde er især almindelig i Nordsjælland i løvskove og krat. Den er fovildet fra haver og er under spredning.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Haveplanter
Gule blomster
Skovbundsplanter
Bunddækkende planter
Tvetand